LIBER PRIMUS. 465 



ex hoc ipso ordine ac distributione clarum sit, Angelos scientiae 

 et illuminationis Angelis imperil et potentiae praeponi. 



A Spiritibus et Intelligentiis ad formas sensibiles et ma- 

 teriatas descendentes, legimus primam formarum creatarura 

 fuisse Lucem; quae in naturalibus et corporeis, Scientiae in 

 spiritualibus atque incorporeis respondet. 1 



Sic in distributione dierum, videmus diem qua requievit 

 Deus et contemplatus est opera sua benedictam fuisse supra 

 omnes dies quibus creata est et disposita fabrica universi. 



Post creationem absolutam legimus Hominem collocari in 

 Paradiso, ut illic operaretur ; quod quidem opus aliud esse non 

 poterat quam quale pertinet ad contemplandum ; hoc est, cujus 

 finis non ad necessitatem aliquam, sed ad delectationem et acti- 

 vitatem sine molestia, referri possit. Cum enim tune temporis 

 nulla potuerit esse creaturae reluctatio, nullus sudor vultus, 

 necessario sequitur actiones humanas ad voluptatem et con- 

 templationem, non ad laborem aut opus, comparatas fuisse. 

 Rursus, primae hominis actiones, quas in Paradiso exercuit, 

 duas summarias scientiae partes complexae sunt. Hae erant, in- 

 spectio creaturarum, et impositio nominum. Nam scientia ilia 

 quae lapsum introduxit (quod et ante monuimus) non erat na- 

 turalis scientia circa creaturas, sed moralis scientia de Bono et 

 Malo ; ex hac suppositione, quod Dei mandata aut vetita non 

 essent principia Boni et Mali, sed quod alias haberent ilia 

 origines; quorum cognitionem affectavit homo, scilicet ut to- 

 taliter a Deo deficeret, et sibi ipsi suoque arbitrio prorsus 

 inniteretur. 2 



Veniamus ad ea quae statim post lapsum contigere. Vide- 

 mus (ut innumera sunt Sacrarum Scripturarum mysteria, salva 

 semper veritate historica et literali) imaginem duarum vitarum, 

 contemplativae nimirum et activae, in personis Abelis et Caini, 

 inque eorum institutis et primitivis vivendi rationibus deli- 

 neatam ; quorum alter pastor erat (qui propter otium et quietum 

 liberumque co3li aspectum typus est vitae theoricae), alter agri- 



1 Whether the first created light were material or spiritual was a much discussed 

 question. S. Augustine is decidedly inclined to the opinion of its being spiritual, 

 which was apparently suggested by the circumstance that no mention is made in the 

 first chapter of Genesis of the creation of angels. For on this view the primitive light 

 was in reality the angelic nature. 



2 "Primus homo peccavit principaliter appetendo similitudinem Dei quantum ad 

 scientiam boni et mail, sicut serpens ei suggessit, ut scilicet per virtutem propriae 

 naturae determinaret sibi quid esset bonum et quid malum ad agendum." S. Thomas, 

 Sum. Theol. Sec. Secund. q. 163. a. 2. 



VOL. I. H H 



